Vista l'Ordre TRI/338/2005, de 15 de juliol (DOGC núm. 4438, de 1.8.2005), per la qual s'aproven les bases reguladores que han de regir el repartiment d'ajuts a les centrals sindicals en concepte de foment de les activitats sindicals de temps lliure;
Atès que l'article 2.1 de l'Ordre TRI/338/2005, de 15 de juliol, disposa que anualment el conseller o consellera de Treball dictarà una resolució de convocatòria per a la presentació de sol·licituds per a l'obtenció de les subvencions previstes a l'Ordre esmentada, que es publicarà en el Diari Oficial de la Generalitat de Catalunya, i que indicarà la disposició on consten les bases reguladores, el termini per a la presentació de sol·licituds, l'aplicació pressupostària a la qual s'ha d'imputar i la quantia màxima destinada;
Vist el que estableixen el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), la Llei 38/2003, de 17 de novembre, general de subvencions (BOE núm. 276, de 18.11.2003), i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions (BOE núm. 176, de 25.7.2006);
Vista la Llei 25/2009, de 23 de desembre, de pressupostos de la Generalitat de Catalunya per a 2010 (DOGC núm. 5537, de 3 31.12.2009);
Vistos els preceptes legals esmentats, a proposta de la directora de Serveis, amb l'informe previ de l'Assessoria Jurídica i de la Intervenció Delegada, i en ús de les facultats que em confereix l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat,
Aquesta Ordre té per objecte modificar diversos articles de l'Ordre TRI/338/2005, de 15 de juliol, per la qual s'estableixen les bases reguladores que han de regir el repartiment d'ajuts a les centrals sindicals en concepte de foment de les activitats sindicals de temps lliure, i obrir la convocatòria per l'any 2010.
S'afegeix un nou apartat addicional, el g), a l'article 6, amb la redacció següent:
"g) Complir les obligacions i no incórrer en els supòsits de prohibició establerts als articles 90 bis i 92.2 bis del Text refós de la Llei de finances públiques de Catalunya.".
Presentació de sol·licituds i documentació
S'afegeixen tres nous apartats addicionals, els j), k) i l), a l'article 9.3, amb la redacció següent:
"j) Declaració responsable que abasti els aspectes següents:
El compromís de les entitats de mantenir, en el marc de la relació laboral preexistent i durant el període de vigència de la subvenció, l'estructura retributiva citada.
El compliment de les regles establertes pels apartats a), b), c) i d) de l'article 90 bis del Text refós de la Llei de finances públiques de Catalunya.".
"k) Acreditar que disposen d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals, i el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.".
"l) En el cas d'empreses amb una plantilla igual o superior a vint-i-cinc persones, complir amb l'obligació, d'acord dels agents socials, d'indicar els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en els seus centres de treball.".
Procediment de concessió dels ajuts
Es modifica l'article 10.2, que queda redactat de la manera següent:
"El director/a de Serveis, a proposta de l'administrador/a de les residències de temps lliure, emetrà resolució en el termini de dos mesos a comptar de la data de finalització del termini de presentació de sol·licituds previst a la convocatòria.
Si transcorregut aquest termini no s'ha dictat i notificat resolució expressa, les sol·licituds s'entendran desestimades, d'acord amb el que preveu l'article 3 de la Llei 23/2002, de 18 de novembre, d'adequació de procediments administratius en relació amb el règim de silenci administratiu i el termini de resolució i notificació (DOGC núm. 3778, de 10.12.2002).".
Es modifica l'article 12.c), que queda redactat de la manera següent:
"Sotmetre's a les actuacions de comprovació que el Departament de Treball consideri necessàries, a les de control de l'activitat economicofinancera que corresponguin a la Intervenció General de la Generalitat, a la Sindicatura de Comptes, o a d'altres òrgans competents i, en particular, a les derivades del que preveuen els articles 90 bis i 97 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.".
Es modifica l'article 15, que queda redactat de la manera següent:
"Són causes de revocació de les subvencions previstes en aquesta Ordre:
a) Les previstes als articles 99 i 100 del Text refós de la Llei de finances públiques, aprovat mitjançant el Decret legislatiu 3/2002, de 24 de desembre.
b) Les previstes a l'article 37 de la Llei 38/ 2003, de 17 de novembre, general de subvencions.
c) La inexactitud o la falsedat de les declaracions a què fa referència l'article 92.2.i) del Text refós de la Llei de finances públiques de Catalunya.
d) L'incompliment de les obligacions establertes a l'article 92 bis del Text refós de la Llei de finances públiques de Catalunya, sens perjudici de les responsabilitats de qualsevol tipus en què hagi pogut incórrer com a conseqüència de la inexactitud o la falsedat en la declaració.".
S'obre la convocatòria de presentació de sol·licituds per al repartiment d'ajuts a les centrals sindicals en concepte de foment de les activitats sindicals de temps lliure per l'any 2010.
El règim jurídic aplicable a aquesta convocatòria és el que estableix l'Ordre TRI/338/2005, de 15 de juliol, per la qual s'estableixen les bases reguladores que han de regir el repartiment d'ajuts a les centrals sindicals en concepte de foment de les activitats sindicals de temps lliure (DOGC núm. 4438, de 1.8.2005), i amb les modificacions que estableix aquesta Ordre.
La quantia màxima corresponent a la tramitació d'aquesta convocatòria serà de 34.039,43 euros, i es farà amb càrrec a la partida pressupostària TI01 D/484000100/3360/0000 dels pressupostos de la Generalitat de Catalunya per l'any 2010.
Les centrals sindicals sol·licitants, per tal de poder ser beneficiàries dels ajuts, hauran de complir el requisits establerts a l'article 6 de l'Ordre TRI/338/2005, de 15 de juliol, que acreditaran de la forma prevista a l'article 11.4 d'aquesta Ordre.
11.1 El termini de presentació de sol·licituds per als ajuts a les centrals sindicals en concepte de foment de les activitats sindicals de temps lliure per a l'any 2010 serà de deu dies hàbils, a comptar des de l'endemà de la publicació d'aquesta Ordre al Diari Oficial de la Generalitat de Catalunya.
11.2 Les sol·licituds per a l'obtenció d'aquests ajuts s'hauran de presentar en el model normalitzat que estarà a disposició dels sol·licitants al web del Departament de Treball [URL], o al Registre del Departament de Treball (c.
11.3 Les sol·licituds s'han de presentar, dins el termini esmentat a l'apartat 11.1 i juntament amb la documentació que correspongui, al Registre del Departament de Treball (c.
Sepúlveda, 148-150, 08011 Barcelona), i s'han d'adreçar a la Direcció de Serveis del Departament de Treball.
També es poden presentar en qualsevol de les formes que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
11.4 Les sol·licituds han d'anar acompanyades de la documentació prevista a l'article 9.3 de l'Ordre TRI/338/2005, de 15 de juliol, i que tot seguit es detalla:
a) Fotocòpia compulsada de la targeta d'identificació fiscal.
b) Còpia compulsada de l'escriptura on constin els poders de la persona que, actuant en nom i representació de l'entitat sol·licitant, demana l'ajut i, si escau, acreditació de la legitimació de sol·licitant.
c) Full de domiciliació bancària degudament emplenat.
Aquest document s'ha d'aportar únicament en el cas de canvi de dades o si és el primer cop que l'entitat sol·licita una subvenció a la Generalitat de Catalunya.
d) Declaració de complir el requisit de donar ocupació, almenys, a un 2% de treballadors amb disminució sobre el nombre total de treballadors de l'entitat en el cas d'empreses públiques o privades amb 50 treballadors o més; o declaració conforme s'apliquen les mesures alternatives d'acord amb el que disposen el Reial decret 364/2005, de 8 d'abril (BOE de 20.4.2005), i el Decret 246/2000, de 24 de juliol (DOGC núm. 3196, de 2.8.2000).
e) Declaració conforme compleix els requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
f) Declaració conforme no es troba en cap dels supòsits de l'article 13 de la Llei 38/2003, de 17 de novembre, general de subvencions.
g) Declaració de l'existència d'altres subvencions o ajuts per al mateix concepte, amb indicació de la quantia, de si es troben en fase de sol·licitud o concessió, de quin percentatge suposen del cost total del projecte i amb càrrec a quina Administració pública o entitat s'han sol·licitat.
En el cas de no haver-ne sol·licitat altres subvencions, cal adjuntar la declaració de no haver demanat cap ajut o subvenció.
h) Declaració responsable d'estar al corrent de les obligacions tributàries amb l'Estat i amb la Generalitat de Catalunya i de les obligacions amb la Seguretat Social.
Aquesta declaració s'inclou dins l'imprès de sol·licitud, i la signatura de la sol·licitud de la subvenció per part de la persona beneficiària implica l'autorització a l'Administració de la Generalitat per a la funció de comprovació de les dades corresponents al compliment de les obligacions tributàries i de la Seguretat Social.
i) Declaració expressa, per part de l'empresa sol·licitant, conforme no ha estat sancionada, en resolució ferma, per la comissió d'una infracció greu en matèria d'integració laboral de disminuïts o molt greu en matèria social o en matèria de seguretat i salut en el treball.
j) Declaració responsable que abasti els aspectes següents:
El compliment de les regles establertes pels apartats a), b), c) i d) de l'article 90 bis del Text refós de la Llei de finances públiques de Catalunya
k) Declaració conforme disposen d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels servies de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
l) En el cas que la sol·licitant sigui una empresa amb una plantilla igual o superior a vint-i-cinc persones, indicació, amb l'acord dels agents socials, dels mitjans que utilitzen per prevenir i detectar casos d'assetjament sexual i d'assetjament per raó de sexe, i dels que utilitzen per intervenir-hi en els seus centres de treball.
La documentació del apartats a) i b) es pot substituir per la indicació, a l'imprès de sol·licitud, del número de dipòsit i l'oficina davant la qual es van presentar per a la seva inscripció a la Oficina pública de gestió del dipòsit d'estatuts.
Les declaracions del apartats d), e), f), g), h), i), j), k) i l) s'inclouen dins l'imprès de sol·licitud.
11.5 Si la sol·licitud no reuneix els requisits que estableixen els apartats anteriors d'aquest article, es requerirà la persona sol·licitant perquè en un termini de deu dies hàbils esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
11.6 En el cas de documents que ja es trobin en poder del Departament de Treball, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la central sindical conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
Aquesta declaració s'annexarà a l'imprès de sol·licitud.
En el cas que s'hagin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar, necessàriament, la nova documentació.
12.1 Les sol·licituds d'aquests ajuts es tramitaran d'acord amb l'article 10 de l'Ordre TRI/338/2005, de 15 de juliol.
12.2 El termini màxim per resoldre i notificar les resolucions d'atorgament, que seran dictades per el director/a de Serveis del Departament de Treball, serà de dos mesos a comptar des de la data de finalització del termini de presentació de sol·licituds previst a la convocatòria.
Si transcorregut aquest termini no s'ha dictat i notificat resolució expressa, les sol·licituds s'entendran desestimades, d'acord amb el que preveu l'article 3 de la Llei 23/2002, de 18 de novembre, d'adequació de procediments administratius en relació amb el règim de silenci administratiu i el termini de resolució i notificació.
12.3 Contra les resolucions del director/a de Serveis, que no posen fi a la via administrativa, es pot interposar recurs d'alçada davant el secretari/a general del Departament de Treball en el termini d'un mes, a comptar de l'endemà de la notificació de la resolució.
Quan les subvencions concedides, individualment considerades, siguin d'un import igual o superior a 3.000,00 euros, la Direcció de Serveis donarà publicitat dels atorgaments d'aquestes subvencions mitjançant la seva publicació al Diari Oficial de la Generalitat de Catalunya i al tauler d'anuncis del Departament de Treball (c.
Sepúlveda, núm. 148-150, 08011 Barcelona), tot indicant la convocatòria, el programa i el crèdit pressupostari al qual s'ha imputat, el beneficiari, la quantitat concedida i la/les finalitat/s de la subvenció.
En el cas que no superin la quantitat esmentada, la publicitat es farà mitjançant la seva exposició al tauler d'anuncis anteriorment esmentat i en la pàgina web del Departament.
Barcelona, 22 de setembre de 2010